02000A1028(01) — SL — 01.03.2020 — 002.001

To besedilo je zgolj informativne narave in nima pravnega učinka. Institucije Unije za njegovo vsebino ne prevzemajo nobene odgovornosti. Verodostojne različice zadevnih aktov, vključno z uvodnimi izjavami, so objavljene v Uradnem listu Evropske unije. Na voljo so na portalu EUR-Lex. Uradna besedila so neposredno dostopna prek povezav v tem dokumentu

spremenjen z:









▼B

Sporazum o gospodarskem partnerstvu in političnem usklajevanju in sodelovanju med Evropsko skupnostjo in njenimi državami članicami na eni strani ter Združenimi mehiškimi državami na drugi ( *1 )







KRALJEVINA BELGIJA, KRALJEVINA DANSKA, ZVEZNA REPUBLIKA NEMČIJA, HELENSKA REPUBLIKA, KRALJEVINA ŠPANIJA, FRANCOSKA REPUBLIKA, IRSKA, ITALIJANSKA REPUBLIKA, VELIKO VOJVODSTVO LUKSEMBURG, KRALJEVINA NIZOZEMSKA, REPUBLIKA AVSTRIJA, PORTUGALSKA REPUBLIKA, REPUBLIKA FINSKA, KRALJEVINA ŠVEDSKA, ZDRUŽENO KRALJESTVO VELIKA BRITANIJA IN SEVERNA IRSKA, pogodbenice Pogodbe o ustanovitvi Evropske skupnosti in Pogodbe o ustanovitvi Evropske unije, v nadaljevanju „države članice Evropske skupnosti“, EVROPSKA SKUPNOST, v nadaljevanju „Skupnost“, na eni strani, in ZDRUŽENE MEHIŠKE DRŽAVE, v nadaljevanju „Mehika“, na drugi strani, STA SE – OB UPOŠTEVANJU skupne kulturne dediščine in močnih zgodovinskih, političnih in gospodarskih vezi, ki ju združujejo, ZAVEDAJOČ SE širšega cilja razvijanja in krepitve skupnega okvirja mednarodnih odnosov, zlasti med Evropo in Latinsko Ameriko, OB UPOŠTEVANJU pomembnega prispevka Okvirnega sporazuma o sodelovanju med Skupnostjo in Mehiko, podpisanega 26. aprila 1991 v Luksemburgu za krepitev teh vezi, OB UPOŠTEVANJU njunega obojestranskega interesa pri vzpostavljanju novih pogodbenih vezi, da bi nadalje krepili svoje dvostranske odnose, predvsem prek večjega političnega dialoga, postopne in vzajemne liberalizacije trgovine, liberalizacije tekočih plačil, kapitalskih transakcij in neblagovnih transakcij, pospeševanja naložb in prek širšega sodelovanja, OB UPOŠTEVANJU svoje popolne zavezanosti spoštovanju demokratičnih načel in temeljnih človekovih pravic, določenih v Splošni deklaraciji o človekovih pravicah ter načel mednarodnega prava o prijateljskih odnosih in sodelovanju med državami v skladu z Ustanovno listino Organizacije združenih narodov, načel pravne države in dobrega upravljanja, določenih v Skupini Rio/Ministrski izjavi Evropske unije, sprejeti v Sao Paulu leta 1994, ZAVEDAJOČ SE, da je z namenom okrepitve odnosov na vseh področjih skupnega interesa, njun politični dialog treba institucionalizirati na dvostranski in mednarodni ravni, OB UPOŠTEVANJU pomena, ki ga obe pogodbenici pripisujeta načelom in vrednotam, določenim v Sklepni deklaraciji svetovnega vrha o socialnem razvoju v Kobenhavnu marca 1995, ZAVEDAJOČ SE pomena, ki ga obe pogodbenici pripisujeta pravilnemu izvajanju načela trajnostnega razvoja, kot je bil dogovorjen in določen v Agendi 21 v Deklaraciji iz Ria o okolju in razvoju iz leta 1992, OB UPOŠTEVANJU njune zavezanosti načelom tržne ekonomije in zavedajoč se pomena njune zavezanosti prosti mednarodni trgovini v skladu s pravili Svetovne trgovinske organizacije (WTO) in kot članici Organizacije za gospodarsko sodelovanje in razvoj (OECD), s posebnim poudarkom na vlogi odprtega regionalizma, ZAVEDAJOČ se pogojev Slovesne skupne izjave, podpisane v Parizu 2. maja 1995, v kateri sta obe pogodbenici sklenili dati njunemu dvostranskemu odnosu dolgoročno perspektivo na vseh področjih – ODLOČILI SKLENITI ta sporazum:







NASLOV I

ZNAČAJ IN PODROČJE UPORABE

Člen 1

Podlaga Sporazuma

Notranja in zunanja politika obeh pogodbenic temelji na spoštovanju demokratičnih načel in temeljnih človekovih pravic, kakor so razglašene v Splošni deklaraciji Organizacije združenih narodov o človekovih pravicah, in predstavljajo bistveno sestavino tega sporazuma.

Člen 2

Značaj in področje uporabe

Cilj tega sporazuma je okrepiti obstoječe odnose med pogodbenicama na podlagi vzajemnosti in skupnega interesa. V ta namen Sporazum institucionalizira politični dialog, krepi trgovinske in gospodarske odnose z liberalizacijo trgovine v skladu s pravili WTO in krepi in razširja sodelovanje.







NASLOV II

POLITIČNI DIALOG

Člen 3

1. Pogodbenici se strinjata, da bosta institucionalizirali okrepljen politični dialog, ki temelji na načelih, navedenih v členu 1 in zajema vse dvostranske in mednarodne zadeve v obojestranskem interesu ter vodi k tesnejšemu posvetovanju med pogodbenicama v kontekstu mednarodnih organizacij, ki jim obe pripadata.

2. Dialog poteka v skladu s „Skupno deklaracijo Evropske unije in Mehike o političnem dialogu“, ki je sestavni del Sporazuma in je vsebovana v Sklepni listini.

3. Ministrski dialog, predviden v skupni deklaraciji poteka predvsem v okviru Skupnega sveta, ustanovljenega s členom 45.







NASLOV III

TRGOVINA

Člen 4

Cilj

Cilj tega naslova je vzpostavitev okvira za spodbujanje razvoja blagovne menjave in trgovine s storitvami, vključno z dvostransko in preferencialno menjavo oziroma trgovino, postopno in vzajemno liberalizacijo blagovne menjave in trgovine s storitvami, ob upoštevanju občutljive narave nekaterih proizvodov in sektorjev storitev ter v skladu s pravili WTO.

Člen 5

Blagovna menjava

Z namenom doseganja cilja, opredeljenega v členu 4, Skupni svet odloča o pripravi in časovni razporeditvi dvostranske, postopne in vzajemne liberalizacije tarifnih in netarifnih ovir pri blagovni menjavi v skladu z zadevnimi pravili WTO, zlasti členom XXIV Splošnega sporazuma o carinah in trgovini (GATT), in upoštevajoč občutljivo naravo določenih proizvodov. Odločitev vključuje zlasti naslednje:

(a) obseg uporabe in prehodna obdobja;

(b) carine pri uvozu in izvozu ter dajatve z enakim učinkom;

(c) količinske omejitve pri uvozu in izvozu ter ukrepe z enakim učinkom;

(d) nacionalno obravnavo, vključno s prepovedjo fiskalne diskriminacije v zvezi z davki na blago;

(e) protidampinške in izravnalne ukrepe;

(f) zaščitne in nadzorne ukrepe;

(g) pravila o poreklu blaga in upravno sodelovanje;

(h) carinsko sodelovanje;

(i) carinsko vrednotenje;

(j) tehnične predpise in standarde, sanitarno in fitosanitarno zakonodajo, vzajemno priznavanje ugotavljanja skladnosti, inter alia certificiranje, sistem označevanja;

(k) splošne izjeme, upravičene zaradi javne morale, javnega reda ali javne varnosti, varstva življenja ali zdravja ljudi, živali ali rastlin, inter alia varstvo industrijske, intelektualne in poslovne lastnine;

(l) omejitve v primeru težav plačilnih bilanc.

Člen 6

Trgovina s storitvami

Z namenom doseganja cilja, določenega v členu 4, Skupni svet odloči o ustreznih režimih za postopno in vzajemno liberalizacijo trgovine s storitvami v skladu z ustreznimi pravili WTO, zlasti s členom V Splošnega sporazuma o trgovini s storitvami (GATS), in ob ustreznem upoštevanju zavez, ki sta jih pogodbenici že prevzeli v okviru navedenega sporazuma.

Člen 7

Sklepi Skupnega sveta, navedeni v členu 5 in 6 tega sporazuma v zvezi z blagovno menjavo in trgovino s storitvami, ustrezno zajemajo vsa ta področja v izčrpnem okviru in začnejo veljati takoj po sprejemu.







NASLOV IV

PRETOK KAPITALA IN PLAČIL

Člen 8

Pretok kapitala in plačil

Cilj tega naslova je vzpostaviti okvir za spodbujanje postopne in vzajemne liberalizacije pretoka kapitala in plačil med Mehiko in Skupnostjo, brez poseganja v druge določbe tega sporazuma in nadaljnje obveznosti iz mednarodnih sporazumov, ki se uporabljajo med pogodbenicama.

Člen 9

Z namenom doseganja cilja, določenega v členu 8 Skupni svet sprejme ukrepe in časovni razpored za progresivno in vzajemno odpravo omejitev pri pretoku kapitala in plačil med pogodbenicama, brez poseganja v druge določbe tega sporazuma in nadaljnje obveznosti iz drugih mednarodnih sporazumov, ki se uporabljajo med pogodbenicama.

Odločitev zajema zlasti naslednje zadeve:

(a) opredelitev, vsebino, razširitev in materijo pojmov, eksplicitno ali implicitno vključenih v ta naslov;

(b) kapitalske transakcije in plačila, vključno z nacionalno obravnavo, ki bodo zajeta z liberalizacijo;

(c) obseg liberalizacije in prehodna obdobja;

(d) vključitev klavzule, ki omogoča pogodbenicama ohranjanje omejitev na tem področju, utemeljenih z javno politiko, javno varnostjo, javnim zdravjem in obrambo;

(e) vključitev klavzul, ki omogočajo pogodbenicama uvedbo omejitev na tem področju v primeru težav pri delovanju tečajne ali monetarne politike ene od pogodbenic, težav plačilne bilance ali uvedba finančnih omejitev za tretje države, v skladu z mednarodnim pravom.







NASLOV V

JAVNA NAROČILA, KONKURENCA, INTELEKTUALNA LASTNINA IN DRUGE DOLOČBE V ZVEZI S TRGOVINO

Člen 10

Javna naročila

1. Pogodbenici se sporazumeta o postopnem in obojestranskem odpiranju dogovorjenih trgov javne nabave ob pogoju vzajemnosti.

2. Z namenom doseganja tega cilja, Skupni svet odloči o ustreznih režimih in časovnem razporedu. Odločitev vključuje predvsem naslednje zadeve:

(a) obseg dogovorjene liberalizacije;

(b) nedisktiminatoren dostop na dogovorjene trge;

(c) mejne vrednosti;

(d) poštene in pregledne postopke;

(e) jasne pritožbene postopke;

(f) uporabo informacijske tehnologije.

Člen 11

Konkurenca

1. Pogodbenici se sporazumeta o ustreznih ukrepih za preprečevanje motenj ali omejitev konkurence, ki lahko znatno negativno vplivajo na trgovino med Mehiko in Skupnostjo. V ta namen Skupni svet vzpostavi mehanizem sodelovanja in usklajevanja med njunimi organi, pristojnimi za izvajanje pravil o konkurenci. Takšno sodelovanje vključuje vzajemno pravno pomoč, uradno obveščanje, posvetovanje in izmenjavo informacij, z namenom zagotavljanja preglednosti glede izvrševanja zakonov o konkurenci in konkurenčne politike.

2. Z namenom doseganja tega cilja, Skupni svet odloči zlasti o naslednjih zadevah:

(a) sporazumi med podjetji, sklepi podjetniških združenj in usklajena ravnanja med podjetji;

(b) zloraba prevladujočega položaja s strani podjetja ali več podjetij;

(c) združevanje podjetij;

(d) državni monopol tržne narave;

(e) javna podjetja in podjetja, katerim so bile priznane posebne ali izključne pravice.

Člen 12

Intelektualna, industrijska in poslovna lastnina

1. Pogodbenici se ob ponovni potrditvi pomena, ki ga pripisujeta varstvu pravic intelektualne lastnine (avtorske pravice – vključno z avtorsko pravico računalniških programov in podatkovnih baz – in avtorski pravici sorodne pravice, pravice, ki se nanašajo na patente, industrijske vzorce in modele, geografske označbe, vključno z označbami izvora, blagovne znamke, topografijo integriranih vezij, kot tudi varstvo pred nelojalno konkurenco, kot je navedeno v členu 10a Pariške konvencije za varstvo industrijske lastnine, in varstvo nerazkritih podatkov), zavezujeta, da bosta sprejeli ustrezne ukrepe, z namenom zagotoviti primerno in učinkovito varstvo v skladu z najvišjimi mednarodnimi standardi, vključno z učinkovitimi sredstvi za uveljavljanje teh pravic.

2. V ta namen Skupni svet odloči o:

(a) posvetovalnem mehanizmu z namenom doseganja obojestransko zadovoljivih rešitev v primeru težav pri zaščiti intelektualne lastnine;

(b) podrobnih ukrepih, ki naj se sprejmejo na podlagi ciljev, določenih v odstavku 1, ob upoštevanju zlasti ustreznih večstranskih konvencij o intelektualni lastnini.







NASLOV VI

SODELOVANJE

Člen 13

Dialog o sodelovanju in gospodarskih zadevah

1. Skupni svet vzpostavi redni dialog z namenom krepitve in izboljšanja sodelovanja, predvidenega v tem naslovu, ki bo vključeval zlasti:

(a) izmenjavo informacij in občasno revizijo razvoja sodelovanja;

(b) sodelovanje in nadzor izvajanja sektorskih sporazumov, predvidenih v tem sporazumu ter preučevanje možnosti novih tovrstnih sporazumov.

2. Skupni svet tudi vzpostavi redni dialog o gospodarskih zadevah, ki vključuje analizo in izmenjavo informacij, zlasti o makroekonomskih vidikih z namenom spodbujanja trgovine in naložb.

Člen 14

Industrijsko sodelovanje

1. Pogodbenici podpirata in spodbujata ukrepe za razvoj in krepitev prizadevanj za vzpostavitev dinamičnega, celostnega in decentraliziranega upravljanja industrijskega sodelovanja z namenom ustvarjanja okolja, ki spodbuja gospodarski razvoj ob upoštevanju njunih obojestranskih interesov.

2. Takšno sodelovanje je osredotočeno zlasti na:

(a) krepitev stikov med gospodarskimi subjekti obeh pogodbenic s konferencami, seminarji, delegacijami, ki iščejo industrijske in tehnične priložnosti, okroglimi mizami ter splošnimi in sektorskimi sejmi, z namenom ugotavljanja in izkoriščanja področij, na katerih obstoji obojestranski poslovni interesi ter povečevanja trgovine, naložb in industrijskega sodelovanja ter projektov prenosa tehnologij;

(b) krepitev in širjenje obstoječega dialoga med gospodarskimi subjekti obeh pogodbenic s spodbujanjem nadaljnjih posvetovalnih in usklajevalnih dejavnosti z namenom ugotavljanja in odpravljanja ovir za industrijsko sodelovanje, spodbujanja spoštovanja pravil konkurence, zagotavljanja doslednosti splošnih ukrepov in pomoči industriji pri prilagajanju tržnim zahtevam;

(c) pospeševanje pobud industrijskega sodelovanja v kontekstu procesa privatizacije in liberalizacije obeh pogodbenic z namenom spodbujanja naložb prek industrijskega sodelovanja med podjetji;

(d) podporo pobudam modernizacije, raznolikosti, inovativnosti, usposabljanja, raziskav in razvoja ter zagotavljanja kakovosti;

(e) spodbujanje sodelovanja obeh pogodbenic v pilotskih projektih in posebnih programih v skladu z njunimi posebnimi pogoji.

Člen 15

Pospeševanje naložb

Pogodbenici pomagata ustvariti privlačno in stabilno okolje za vzajemne naložbe.

To sodelovanje poteka inter alia v obliki:

(a) dogovorov o obveščanju, prepoznavanju in razširjanju informacij, povezanih z zakonodajo in priložnostmi za naložbe;

(b) podpore za razvoj pravnega okolja, ki spodbuja naložbe med pogodbenicama, po potrebi s sklenitvijo sporazumov med državami članicami in Mehiko o spodbujanju in zaščiti naložb ter sporazumov za preprečevanje dvojnega obdavčenja;

(c) razvoja usklajenih in poenostavljenih upravnih postopkov;

(d) razvoja mehanizmov skupnih naložb zlasti z malimi in srednjimi podjetji obeh pogodbenic.

Člen 16

Finančne storitve

1. Pogodbenici se zavežeta vzpostaviti sodelovanje v sektorju finančnih storitev v skladu z njuno zakonodajo, predpisi in politiko ter v skladu s pravili in disciplinami GATS-a, v luči njunega obojestranskega interesa ter dolgoročnih in srednjeročnih gospodarskih ciljev.

2. Pogodbenici soglašata, da si bosta na dvostranski in večstranski ravni prizadevali povečevati obojestransko razumevanje in ozaveščenost glede njunih poslovnih okolij ter doseči izmenjavo podatkov o finančnih predpisih, finančnem nadzoru in kontroli ter drugih vidikih v skupnem interesu.

3. Poseben cilj takšnega sodelovanja je spodbujanje izboljšane in razširjene produktivnosti in konkurenčnosti v sektorju finančnih storitev.

Člen 17

Sodelovanje na področju malih in srednje velikih podjetij

1. Pogodbenici podpirata ugodno okolje za razvoj malih in srednje velikih podjetij.

2. Takšno sodelovanje vsebuje:

(a) pospeševanje stikov med gospodarskimi subjekti, spodbujanje skupnih naložb in ustanavljanje skupnih vlaganj ter informacijskih mrež prek obstoječih horizontalnih programov, kot so ECIP, AL-INVEST, BRE in BC-NET;

(b) olajševanje dostopa do virov financiranja, zagotavljanje informacij in spodbujanje inovacij.

Člen 18

Tehnični predpisi in ugotavljanje skladnosti

Pogodbenici se zavežeta sodelovati pri tehničnih predpisih in ugotavljanju skladnosti.

Člen 19

Carine

1. Namen carinskega sodelovanja je zagotoviti pošteno trgovino. Pogodbenici se zavežeta spodbujati carinsko sodelovanje z namenom izboljšanja in krepitve pravnega okvirja za njune trgovinske odnose.

2. Takšno sodelovanje ureja zlasti:

(a) izmenjavo podatkov;

(b) razvoj novih tehnik usposabljanja in usklajevanja dejavnosti, ki naj potekajo v okviru mednarodnih organizacij specializiranih za to področje;

(c) izmenjave uradnikov in višjih uslužbencev iz carinskih in davčnih uprav;

(d) poenostavljanje carinskih postopkov za carinjenje blaga;

(e) tehnično pomoč, po potrebi.

3. Brez poseganja v druge oblike sodelovanja, predvidene v tem sporazumu pogodbenici izražata svoj interes, da bosta v prihodnosti razmišljali o sklenitvi Protokola o medsebojni pomoči na področju carine, v okviru institucionalnega okvirja, določenega v tem sporazumu.

Člen 20

Informacijska družba

1. Pogodbenici priznavata, da so informacijske in komunikacijske tehnologije ključni elementi sodobnega življenja in so življenjskega pomena za gospodarski in družbeni razvoj.

2. Sodelovanje na tem področju je osredotočeno zlasti na:

(a) dialog o vseh vidikih informacijske družbe;

(b) izmenjave informacij in vso tehnično pomoč, ki je potrebna za predpise in standardizacijo, preizkušanje skladnosti in certificiranje za informacijske in telekomunikacijske tehnologije;

(c) razširjanje novih telekomunikacijskih in informacijskih tehnologij ter izboljšava novih storitev naprednih komunikacij in infrastrukture za storitve in informacijsko tehnologijo;

(d) spodbujanje in opravljanje skupnih raziskovalnih in tehnoloških ter industrijskih razvojnih projektov na področju novih informacijskih, komunikacijskih in telematskih tehnologij ter tehnologij informacijske družbe;

(e) spodbujanje sodelovanja obeh pogodbenic v pilotskih projektih in posebnih programih v skladu z njunimi posebnimi pogoji;

(f) medsebojno povezovanje in interoperabilnost telematskih mrež in storitev;

(g) dialog o regulativnem sodelovanju glede mednarodnih spletnih storitev, vključno z vidiki, povezanimi z varstvom zasebnosti in osebnih podatkov;

(h) vzajemen dostop do podatkovnih baz v skladu s pogoji, ki jih je treba dogovoriti.

Člen 21

Sodelovanje na področju kmetijstva in podeželja

1. Pogodbenici se zavežeta, da bosta spodbujali razvoj in sodelovanje na področju kmetijstva, v živilskopredelovalnem sektorju in na področju podeželja.

2. V ta namen med drugim preučujeta naslednje:

(a) ukrepe za uskladitev zdravstvenih standardov in pravil, standardov in pravil zdravja rastlin in okoljskih standardov in pravil, z namenom olajševanja trgovine, ob upoštevanju veljavne zakonodaje obeh pogodbenic v skladu s pravili WTO, poleg pogojev iz člena 5;

(b) potencial za izmenjavo informacij in ustanavljanje projektov in dejavnosti za uresničevanje teh ciljev, predvsem na področju informacij, znanstvenih in tehničnih raziskav ter razvoja človeških virov.

Člen 22

Sodelovanje na področju rudarstva

Pogodbenici soglašata, da bosta spodbujali sodelovanje na področju rudarstva, zlasti z dejavnostmi, usmerjenimi v:

(a) spodbujanje raziskovanja, izkoriščanja in profitne rabe mineralov v skladu z zakonodajo vsake pogodbenice na tem področju;

(b) spodbujanje izmenjav informacij, izkušenj in tehnologije v zvezi z raziskovanjem in izkoriščanjem rud;

(c) spodbujanje izmenjav strokovnjakov in izvajanje skupnih raziskav za povečanje možnosti za tehnološki razvoj;

(d) razvoj ukrepov za spodbujanje naložb na tem področju.

Člen 23

Sodelovanje na področju energetike

1. Sodelovanje med pogodbenicama je usmerjeno v razvoj njunih energetskih sektorjev in je osredotočeno v pospeševanje prenosa tehnologije in izmenjave informacij o njunih zakonodajah.

2. Sodelovanje v tem sektorju poteka predvsem z izmenjavo informacij, usposabljanjem človeških virov, prenosom tehnologije in projekti skupnega tehnološkega razvoja in infrastrukture, oblikovanjem bolj učinkovitih procesov ustvarjanja energije, spodbujanjem racionalne rabe energije, podpiranjem uporabe alternativnih obnovljivih virov energije, ki varujejo okolje, in spodbujanjem recikliranja in predelave ostankov za uporabo pri ustvarjanju energije.

Člen 24

Sodelovanje na področju prevoza

1. Sodelovanje med pogodbenicama na področju prevoza je usmerjeno v:

(a) podporo preoblikovanju in modernizaciji prevoznih sistemov;

(b) pospeševanje standardov izvajanja.

2. V tem kontekstu se prednost daje:

(a) izmenjavi podatkov med strokovnjaki o prometni politiki pogodbenic ter o zadevah, ki so v skupnem interesu;

(b) programom gospodarskega, pravnega in tehničnega usposabljanja, namenjen gospodarskim subjektom in visokim uradnikom;

(c) izmenjavi podatkov o sistemu za globalno satelitsko navigacijo (GNSS);

(d) tehnični pomoči za pomoč pri preoblikovanju in modernizaciji vseh oblik prometnega sistema.

3. Pogodbenici preučita vse vidike v zvezi s storitvami mednarodnega pomorskega prevoza za zagotavljanje, da ne motijo obojestranske širitve trgovine. V tem kontekstu se pogaja o liberalizaciji storitev mednarodnega pomorskega prevoza v skladu s pogoji iz člena 6 tega sporazuma.

Člen 25

Sodelovanje na področju turizma

1. Sodelovanje med pogodbenicama je primarno usmerjeno v izboljšanje izmenjave podatkov in vzpostavitev najboljših praks z namenom zagotavljanja uravnoteženega in trajnostnega razvoja turizma.

2. V tem kontekstu se pogodbenici osredotočata zlasti na:

(a) zaščito in čim večje izkoriščanje potenciala naravne in kulturne dediščine;

(b) spoštovanje celovitosti in interesov lokalnih skupnosti;

(c) pospeševanje sodelovanja med regijami in mesti sosednjih držav;

(d) izboljševanje usposabljanja v hotelski industriji s posebnim poudarkom na vodenju in upravljanju hotelov.

Člen 26

Sodelovanje na področju statistike

Pogodbenici soglašata, da bosta spodbujali usklajevanje statističnih metod in praks, da bi na vzajemno sprejemljivih temeljih uporabljali statistične podatke o blagovni menjavi in trgovini s storitvami ter, bolj splošno, na vseh področjih, zajetih s tem sporazumom, ki jih je mogoče statistično spremljati.

Člen 27

Uprava

Pogodbenici sodelujeta v zadevah, povezanih z upravo ter institucijami na državni, regionalni in lokalni ravni z namenom pospeševanja usposabljanja človeških virov in modernizacije uprave.

Člen 28

Sodelovanje na področju prometa s prepovedanimi drogami, pranja denarja in kemičnih predhodnih sestavin

1. Pogodbenici sprejmeta ustrezne ukrepe za sodelovanje in povezovanje, ki ju štejeta za ustrezne, za krepitev svojih dejavnosti za preprečevanje in zmanjševanje proizvodnje, distribucije in nelegalne porabe prepovedanih drog v skladu z njunimi notranjimi pravnimi predpisi.

2. V to sodelovanje, ki sloni na pristojnih organih tega področja, je vključeno zlasti:

(a) razvijanje usklajenih programov in ukrepov v zvezi s preprečevanjem zlorabe drog ter zdravljenjem in rehabilitacijo odvisnikov, vključno s programi tehnične pomoči. Ta prizadevanja lahko vključujejo tudi raziskave in ukrepe, namenjene za zmanjševanje proizvodnje prepovedanih drog prek regionalnega razvoja območij, ki so nagnjena k proizvodnji nezakonitih posevkov;

(b) razvijanje usklajenih raziskovalnih programov in projektov o nadziranju prepovedanih drog;

(c) izmenjava informacij v zvezi z zakonodajno in upravno obravnavo ter sprejemom ustreznih ukrepov o nadziranju prepovedanih drog in boju proti pranju denarja, vključno z ukrepi, ki jih je sprejela Skupnost in mednarodni organi, ki delujejo na tem področju;

(d) preprečevanje zlorabe kemičnih predhodnih sestavin in drugih snovi, ki se uporabljajo v nezakoniti proizvodnji prepovedanih drog in psihotropnih snovi v skladu s „Sporazumom o nadzoru predhodnih sestavin in kemičnih snovi“, ki sta ga pogodbenici podpisali 13. decembra 1996, in Dunajsko konvencijo Združenih narodov iz leta 1988.

Člen 29

Znanstveno in tehnološko sodelovanje

1. Pogodbenici ob upoštevanju njune politike soglašata glede sodelovanja na področju znanosti in tehnologije na področjih v skupnem interesu.

2. Cilj takšnega sodelovanja je:

(a) spodbujanje izmenjave podatkov, znanja in izkušenj o znanosti in tehnologiji, zlasti o izvajanju politike in programov;

(b) spodbujanje trajnih odnosov med znanstvenima skupnostma pogodbenic;

(c) spodbujanje usposabljanja človeških virov.

3. Sodelovanje poteka v obliki skupnih raziskovalnih projektov in izmenjav, srečanj in usposabljanj znanstvenikov in zagotavlja največjo možno razširjanje rezultatov raziskav.

4. Pri tem sodelovanju pogodbenici dajeta prednost udeležbi njunim visokošolskim ustanovam, raziskovalnim centrom in proizvodnim sektorjem, zlasti malim in srednjim podjetjem.

5. Sodelovanju med pogodbenicama lahko sledi sektorski sporazum o raziskavah in tehnološkem razvoju, če je to primerno.

Člen 30

Sodelovanje na področju usposabljanja in izobraževanja

1. Pogodbenici določita načine, kako izrazito izboljšati položaj na področju izobraževanja in poklicnega usposabljanja. Posebna pozornost se posveti izobraževanju in usposabljanju najbolj prikrajšanih družbenih skupin.

2. Pogodbenici pospešita sodelovanje pri izobraževanju, vključno z visokošolskim izobraževanjem, poklicnim usposabljanjem in izmenjavo med univerzami in podjetji z namenom izboljšanja ravni strokovnega znanja višjih uslužbencev v zasebnem in javnem sektorju.

3. Pogodbenici pozornost namenita ukrepom, namenjenim ustvarjanju stalnih vezi med njunimi strokovnimi organi in spodbujanju izmenjave informacij, znanja in izkušenj, strokovnjakov, tehničnih virov, ter na področju mladine izkoriščanju infrastrukture, ki jo ponuja program ALFA, ter izkušnje, ki sta jih pogodbenici pridobili na teh področjih.

4. Sodelovanje med pogodbenicama lahko ob skupnem soglasju vodi do sektorskega sporazuma na področju izobraževanja, vključno z visokošolskim izobraževanjem, poklicnim usposabljanjem in zadevami, povezanimi z mladino.

Člen 31

Sodelovanje na področju kulture

1. Pogodbenici soglašata, da bosta pospeševali sodelovanje na področju kulture, ki ustrezno spoštuje njuno raznovrstnost z namenom obojestranskega razumevanja in širjenja njunih kultur.

2. Pogodbenici sprejmeta ustrezne ukrepe za spodbujanje kulturnih izmenjav in izvajanje skupnih pobud na različnih kulturnih področjih. V ta namen pogodbenici pravočasno opredelita ustrezne dejavnosti in dogovore sodelovanja.

Člen 32

Sodelovanje v avdiovizualnem sektorju

Pogodbenici soglašata, da bosta spodbujali sodelovanje na tem področju, predvsem prek programov usposabljanja v avdiovizualnem sektorju in medijih, vključno z dejavnostmi koprodukcije, usposabljanja, razvoja in distribucije.

Člen 33

Sodelovanje na področju informacij in komunikacij

Pogodbenici soglašata, da bosta spodbujali izmenjavo in širjenje informacij in izvajali in podpirali dejavnosti obojestranskega interesa na področju informacij in komunikacij.

Člen 34

Sodelovanje na področju okolja in naravnih virov

1. Pogodbenici pri vseh svojih ukrepih za sodelovanje, sprejetih na podlagi tega sporazuma upoštevata potrebo po varovanju okolja in ekološkega ravnovesja.

2. Pogodbenici se zavežeta, da bosta razvijali sodelovanje za preprečevanje razvrednotenja okolja; spodbujanja ohranjanja in trajnostnega upravljanja naravnih virov; da bosta razvijali, širili in izmenjavali informacije in izkušnje o okoljski zakonodaji, spodbujali uporabo gospodarskih spodbud za pospeševanje skladnosti; krepili okoljsko upravljanje na vseh ravneh uprave; pospeševali usposabljanje človeških virov, izobraževanje o okoljskih temah ter izvajanje skupnih raziskovalnih projektov; razvijali poti za družbeno sodelovanje.

3. Pogodbenici spodbujata obojestranski dostop do programov na tem področju v skladu s posebnimi pogoji takih programov.

4. Sodelovanje med pogodbenicama lahko vodi v sklenitev sektorskega sporazuma na področju okolja in naravnih virov, če je to primerno.

Člen 35

Sodelovanje na področju ribištva

Glede na socialno-ekonomski pomen njunih ribiških sektorjev se pogodbenici zavežeta, da bosta razvijali tesnejše sodelovanje na tem področju zlasti prek sklenitve sektorskega sporazuma o ribištvu v skladu z njunima zakonodajama, če je to primerno.

Člen 36

Sodelovanje na področju socialnih zadev in revščine

1. Pogodbenici vodita dialog o vseh vidikih socialne agende, ki so v interesu ene ali druge pogodbenice.

To vključuje teme, povezane z občutljivimi skupinami in regijami, kot so: avtohtono prebivalstvo, podeželski reveži, ženske z nizkimi dohodki ter druge skupine prebivalstva, ki živijo v revščini.

2. Pogodbenici priznavata pomen usklajevanja ekonomskega in socialnega razvoja ob upoštevanju potrebe po spoštovanju osnovnih pravic skupin, omenjenih v prejšnjem odstavku. Nova podlaga za rast mora ustvarjati zaposlitve in zagotavljati boljši življenjski standard za dele prebivalstva z najbolj omejenimi možnostmi.

3. Pogodbenici se občasno posvetujeta o dejavnostih sodelovanja, ki vključujejo civilno družbo in, ki so namenjene za ponujanje priložnosti za ustvarjanje delovnih mest, poklicno usposabljanje in rast dohodkov.

Člen 37

Regionalno sodelovanje

1. Pogodbenici spodbujata dejavnosti, usmerjene v razvijanje skupnih akcij s sodelovanjem, predvsem v Srednji Ameriki in Karibih.

2. Prednost imajo pobude, usmerjene v pospeševanje medregionalne trgovine v Srednji Ameriki in na Karibih; spodbujanje regionalnega sodelovanja v zvezi z okoljem in tehnološkim in znanstvenim raziskovanjem; pospeševanje razvoja komunikacijske infrastrukture, potrebne za gospodarski razvoj regije in podpiranje pobud za izboljšanje življenjskega standarda tistih, ki živijo v revščini.

3. Posebna pozornost se posveča razvijanju vloge žensk zlasti v proizvodnem procesu.

4. Pogodbenici preučita ustrezna sredstva pospeševanja in spremljanja skupnega sodelovanja z drugimi državami.

Člen 38

Sodelovanje na področju beguncev

Pogodbenici si prizadevata za ohranjanje koristnosti pomoči, ki je bila že dodeljena beguncem iz Srednje Amerike v Mehiki in sodelujeta pri iskanju trajnih rešitev.

Člen 39

Sodelovanje na področju človekovih pravic in demokracije

1. Pogodbenici soglašata, da mora sodelovanje na tem področju spodbujati načela iz člena 1.

2. Sodelovanje je osredotočeno na:

(a) razvoj civilne družbe prek programov izobraževanja, usposabljanja in javne ozaveščenosti;

(b) ukrepe usposabljanja in informiranja, namenjene pomagati ustanovam delovati bolj učinkovito, in krepiti pravno državo;

(c) pospeševanje človekovih pravic in demokratičnih načel.

3. Pogodbenici lahko izvajata skupne projekte z namenom krepitve sodelovanja med njunima volilnima telesoma, kakor tudi med drugimi organi, odgovornimi za spremljanje in spodbujanje spoštovanje človekovih pravic.

Člen 40

Sodelovanje na področju varstva potrošnikov

1. Pogodbenici soglašata, da je sodelovanje na tem področju namenjeno izpopolnjevanju njunih sistemov varstva potrošnikov in prizadevanjem, v okviru njunih zakonodaj, k združljivosti njunih sistemov.

2. Sodelovanje je osredotočeno na:

(a) izmenjavo informacij in strokovnjakov ter spodbujanje sodelovanja med potrošniškimi organizacijami pogodbenic;

(b) organizacijo načrtov usposabljanja in zagotavljanje tehnične pomoči.

Člen 41

Sodelovanje na področju varstva podatkov

1. V zvezi s členom 51 se pogodbenici dogovorita, da bosta sodelovali pri varstvu osebnih podatkov, da bi izboljšali raven varstva in se izognili oviram pri trgovanju, pri katerem so potrebni prenosi osebnih podatkov.

2. Sodelovanje na področju varstva osebnih podatkov lahko vključuje tehnično pomoč v obliki izmenjave informacij in strokovnjakov ter vzpostavljanje skupnih programov in projektov.

Člen 42

Zdravstvo

1. Cilji zdravstvenega sodelovanja so okrepiti dejavnosti na področjih raziskav, farmakologije, preventivne medicine in nalezljivih bolezni, kot je AIDS.

2. Sodelovanje poteka predvsem:

(a) s projekti o epidemiologiji, decentralizaciji in upravljanju zdravstvenih storitev;

(b) z razvijanjem programov poklicnega usposabljanja;

(c) z izvajanjem programov in projektov za izboljšanje zdravstvenih pogojev in socialne blaginje v podeželskih in mestnih območjih.

Člen 43

Evolutivna klavzula

1. Pogodbenici lahko s sporazumi o posebnih sektorjh ali dejavnostih sporazumno razširita ta naslov z namenom krepitve in dopolnitve medsebojnega sodelovanja.

2. V okviru izvajanja tega naslova lahko vsaka pogodbenica predloži predloge za razširitev obsega obojestranskega sodelovanja ob upoštevanju izkušenj, pridobljenih z izvajanjem Sporazuma.

Člen 44

Sredstva za uresničevanje sodelovanja

1. Pogodbenici zagotovita ustrezna sredstva, vključno s finančnimi sredstvi, v kolikor to omogočajo njuna sredstva in predpisi, z namenom izpolnjevanja ciljev sodelovanja iz tega sporazuma.

2. Pogodbenici spodbujata Evropsko investicijsko banko, da v skladu s svojimi postopki in finančnimi merili nadaljuje svoje delovanje v Mehiki.







NASLOV VII

INSTITUCIONALNI OKVIR

Člen 45

Skupni svet

Ustanovi se Skupni svet, za nadzor izvrševanja tega Sporazuma. Sestaja se v rednih presledkih na ministrski ravni in kadar to zahtevajo okoliščine. Preverja vsa pomembnejša vprašanja v okviru tega Sporazuma in vsa preostala dvostranska ali mednarodna vprašanja, ki so v obojestranskem interesu.

Člen 46

1. Skupni svet sestavljajo člani Sveta Evropske unije in člani Evropske komisije na eni strani ter člani mehiške vlade na drugi strani.

2. Člane Skupnega sveta v skladu s pogoji, opredeljenimi v poslovniku Skupnega sveta zastopajo njihovi zastopniki.

3. Skupni svet določi svoj poslovnik.

4. Skupnemu svetu izmenično predsedujeta član Sveta Evropske unije in član mehiške vlade v skladu z določbami, opredeljenimi v njegovem poslovniku.

Člen 47

Z namenom doseganja ciljev tega Sporazuma, je Skupni svet pooblaščen za sprejemanje odločitev v primerih, ki so v Sporazumu opredeljeni. Sprejete odločitve so zavezujoče za pogodbenici, ki sprejmeta ukrepe, potrebne za njihovo uveljavitev. Skupni svet lahko daje tudi ustrezna priporočila.

Odločitve in priporočila oblikuje v dogovoru med pogodbenicama.

Člen 48

Skupni odbor

1. Skupnemu svetu pri opravljanju njegovih nalog pomaga Skupni odbor, ki ga sestavljajo predstavniki članov Sveta Evropske unije in članov Evropske Komisije na eni strani in predstavniki Vlade Mehike na drugi strani, običajno na ravni višjih državnih uslužbencev.

V svojem poslovniku Skupni svet določi naloge Skupnega odbora, ki vključujejo pripravo sej Skupnega sveta in način delovanja odbora.

2. Skupni svet lahko prenese svoja pooblastila na Skupni odbor. V tem primeru Skupni odbor sprejema odločitve v skladu s pogoji, določenimi v členu 47.

3. Skupni odbor se splošno sestaja enkrat letno, eno leto v Bruslju, naslednje v Mehiki, pri čemer datum in dnevni red vnaprej določita pogodbenici. Sporazumno se lahko skličejo tudi posebna zasedanja. Skupnemu odboru izmenično predsedujeta predstavnika pogodbenic.

Člen 49

Drugi posebni odbori

Skupni svet lahko ustanovi druge posebne odbore ali telesa za pomoč pri opravljanju njegovih nalog.

V svojem poslovniku Skupni svet določi sestavo in naloge teh odborov ali teles ter način njihovega delovanja.

Člen 50

Reševanje sporov

Skupni svet odloča o vzpostavitvi posebnega postopka za reševanje sporov v trgovini in trgovinskih zadevah, ki je združljiv z ustreznimi določbami WTO na tem področju.







NASLOV VIII

KONČNE DOLOČBE

Člen 51

Varstvo podatkov

1. Pogodbenici soglašata, da bosta dodelili visoko stopnjo varstva obdelavi osebnih in drugih podatkov v skladu s standardi, ki so jih sprejele ustrezne mednarodne organizacije in Skupnost.

2. V ta namen upoštevata standarde iz Priloge, ki je sestavni del tega sporazuma.

Člen 52

Klavzula nacionalne varnosti

Nobena določba tega Sporazuma ne prepoveduje pogodbenici sprejeti naslednje ukrepe:

(a) ukrepe za katere je mnenja, da so potrebni za preprečevanje razkrivanja informacij, ki so v nasprotju z njenimi bistvenimi varnostnimi interesi;

(b) ukrepe, ki se nanašajo na proizvodnjo ali trgovino z orožjem, strelivom ali vojaškim materialom ali na raziskave, razvoj ali proizvodnjo, nujne za zagotovitev obrambe, pod pogojem, da takšni ukrepi ne vplivajo negativno na pogoje konkurence za proizvode, ki niso predvideni v vojaške namene;

(c) ukrepe za katere meni, da so bistveni za njeno varnost v primeru resnih notranjih motenj, ki lahko ogrozijo javni red, povzročijo vojne ali resne mednarodne napetosti, ki se lahko razvijejo v oborožen spopad, ali za izpolnitev obveznosti, ki jih je prevzela zaradi ohranitve miru in mednarodne varnosti.

Člen 53

Sklepna listina vsebuje skupno in enostransko deklaracijo, podano ob podpisu tega Sporazuma.

Člen 54

1. Če je dodeljena obravnava po načelu največjih ugodnosti v skladu z določbami tega sporazuma ali dogovori, sprejetimi na podlagi tega sporazuma, le ta ne velja za davčne ugodnosti, ki jih zagotavljajo ali lahko zagotovijo v prihodnosti države članice ali Mehika na podlagi sporazumov za izogibanje dvojnega obdavčevanja ali drugih davčnih dogovorov, ali notranje davčne zakonodaje.

2. Določbe tega sporazuma ali dogovorov, sprejetih na podlagi tega sporazuma, se ne uporabljajo tako, da bi se državam članicam ali Mehiki preprečevalo sprejemanje ali uveljavljanje ukrepov za preprečevanje izogibanja davkom ali davčnim utajam v skladu z davčnimi določbami v sporazumih o izogibanju dvojnemu obdavčenju ali drugih davčnih dogovorih ali notranji davčni zakonodaji.

3. Določbe tega sporazuma ali dogovorov, sprejetih na podlagi tega sporazuma, se ne uporabljajo tako, da bi se državam članicam ali Mehiki preprečevalo razlikovanje, pri uporabi ustreznih določb njihove davčne zakonodaje, med davkoplačevalci, ki niso v enaki situaciji zlasti glede kraja prebivališča, ali kraja, kjer je investiran njihov kapital.

Člen 55

Opredelitev pogodbenic

Za namen tega sporazuma izraz „pogodbenici“ pomeni Skupnost ali njene države članice ali Skupnost in njene države članice, v skladu z njihovimi področji pristojnosti, ki izhajajo iz Pogodbe o ustanovitvi Evropske skupnosti, na eni strani in Mehiko na drugi.

Člen 56

Ozemeljska veljavnost

Ta Sporazum velja na eni strani na ozemlju, na katerem velja Pogodba o ustanovitvi Evropske skupnosti, pod pogoji, določenimi s to pogodbo, ter na drugi strani na ozemlju Združenih mehiških držav.

Člen 57

Čas veljavnosti

1. Ta sporazum velja za nedoločen čas.

2. Vsaka pogodbenica lahko Sporazum odpove z uradnim obvestilom drugi pogodbenici. Sporazum se preneha uporabljati šest mesecev od dneva prejema takšnega uradnega obvestila.

Člen 58

Izpolnjevanje obveznosti

1. Pogodbenici sprejmeta vse splošne ali posebne ukrepe, potrebne za izpolnitev svojih obveznosti iz tega Sporazuma in sta odgovorni za doseganje ciljev, določenih s tem sporazumom.

Če katera od pogodbenic meni, da druga ni izpolnila kake obveznosti iz tega sporazuma, lahko sprejme ustrezne ukrepe. Preden to stori, predloži Skupnemu svetu v 30 dneh, razen v posebno nujnih primerih, vse ustrezne informacije, potrebne za temeljito preučitev položaja z namenom, da se najde za obe pogodbenici sprejemljiva rešitev.

Pri izbiri ukrepov imajo prednost tisti, ki najmanj motijo uresničevanje tega Sporazuma. O teh ukrepih je treba na zahtevo druge pogodbenice takoj uradno obvestiti Skupni svet, ki se o njih posvetuje.

2. Pogodbenici soglašata, da so „primeri posebne nujnosti“, navedeni v odstavku 1 tega člena, primeri bistvene kršitve Sporazuma s strani ene od pogodbenic. Bistvena kršitev Sporazuma je:

(a) zavračanje izvajanja Sporazuma, ki ni sankcionirano s splošnimi pravili mednarodnega prava;

(b) kršitev bistvenih elementov Sporazuma, navedenih v členu 1.

3. Pogodbenici soglašata, da so „ustrezni ukrepi“ iz tega člena ukrepi, sprejeti v skladu z mednarodnim pravom. Če pogodbenica sprejme ukrep v primeru posebne nujnosti, v skladu s tem členom, lahko druga pogodbenica zahteva, da se v 15 dneh skliče nujen sestanek.

Člen 59

Verodostojnost besedila

Ta sporazum je sestavljen v dveh izvodih v danskem, nizozemskem, angleškem, finskem, francoskem, nemškem, grškem, italijanskem, portugalskem, španskem in švedskem jeziku, pri čemer je vsako od besedil enako verodostojno.

Člen 60

Začetek veljavnosti

1. Ta sporazum države pogodbenice sprejmejo v skladu s svojimi nacionalnimi postopki.

2. Sporazum začne veljati prvi dan meseca, ki sledi dnevu, ko se pogodbenici uradno obvestita, da so postopki, potrebni za ta namen končani.

Uporaba naslovov II in VI se odloži do takrat, ko Skupni svet sprejme sklepe, določene v členih 5, 6, 9, 10, 11 in 12.

3. Uradno obvestilo se pošlje Generalnemu sekretarju Sveta Evropske unije, ki je depozitar Sporazuma.

4. Ta sporazum nadomesti Okvirni sporazum o sodelovanju med Evropsko skupnostjo in Mehiko, ki je bil podpisan 26. aprila 1991, na datum, ko začneta v skladu z odstavkom 2 veljati Naslov II in VI.

5. Ob začetku veljavnosti tega sporazuma se za vse sklepe, ki jih je sprejel Skupni svet, ustanovljen na podlagi Začasnega sporazuma o trgovini in trgovinskih zadevah, med Evropsko skupnostjo in Mehiko, podpisanega 8. decembra 1997, šteje, da jih je sprejel Skupni svet, ustanovljen s členom 45.

Hecho en Bruselas, el ocho de diciembre de mil novecientos noventa y siete.

Udfærdiget i Bruxelles den ottende december nitten hundrede og syvoghalvfems.

Geschehen zu Brüssel am achten Dezember neunzehnhundertsiebenundneunzig.

Έγινε στις Βρυξέλλες, στις οκτώ Δεκεμβρίου χίλια εννιακόσια ενενήντα επτά.

Done at Brussels on the eighth day of December in the year one thousand nine hundred and ninety-seven.

Fait à Bruxelles, le huit décembre mil neuf cent quatre-vingt-dix-sept.

Fatto a Bruxelles, addì otto dicembre millenovecentonovantasette.

Gedaan te Brussel, de achtste december negentienhonderd zevenennegentig.

Feito em Bruxelas, em oito de Dezembro de mil novecentos e noventa e sete.

Tehty Brysselissä kahdeksantena päivänä joulukuuta vuonna tuhatyhdeksänsataayhdeksänkymmentäseitsemän.

Som skedde i Bryssel den åttonde december nittonhundranittiosju.

Pour le Royaume de Belgique

Voor het Koninkrĳk België

Für das Königreich Belgien

Cette signature engage également la Communauté française, la Communauté flamande, la Communauté germanophone, la Région wallone, la Région flamande et la Région de Bruxelles-Capitale.

Deze handtekening verbindt eveneens de Vlaamse Gemeenschap, de Franse Gemeenschap, de Duitstalige Gemeenschap, het Vlaamse Gewest, het Waalse Gewest en het Brusselse Hoofdstelĳke Gewest.

Diese Unterschrift verbindet zugleich die Deutschsprachige Gemeinschaft, die Flämische Gemeinschaft, die Französische Gemeinschaft, die Wallonische Region, die Flämische Region und die Region Brüssel-Hauptstadt.

For Kongeriget Danmark

Für die Bundesrepublik Deutschland

Για την Ελληνική Δημοκρατία

Por el Reino de España

Pour la République française

Thar ceann na hÉireann

For Ireland

Per la Repubblica italiana

Pour le Grand-Duché de Luxembourg

Voor het Koninkrĳk der Nederlanden

Für die Republik Österreich

Pela República Portuguesa

Suomen tasavallan puolesta

För Republiken Finland

För Konungariket Sverige

For the United Kingdom of Great Britain and Northern Ireland

Por la Comunidad Europea

For Det Europæiske Fællesskab

Für die Europäische Gemeinschaft

Για την Ευρωπαϊκή Κοινότητα

For the European Community

Pour la Communauté européenne

Per la Comunità europea

Voor de Europese Gemeenschap

Pela Comunidade Europeia

Euroopan yhteisön puolesta

För Europeiska gemenskapen

Por los Estados Unidos Mexicanos

PRILOGA

VARSTVO OSEBNIH PODATKOV IZ ČLENA 51

— Usmeritve za ureditev računalniških datotek o osebnih podatkih, spremenjene s strani Generalne skupščine Združenih narodov 20. novembra 1990.

— Priporočila Sveta OECD o smernicah, ki urejajo varovanje zasebnosti in čezmejen prenos osebnih podatkov z dne 23. septembra 1980.

— Konvencija Sveta Evrope o zaščiti posameznikov v zvezi z avtomatsko obdelavo osebnih podatkov z dne 28. januarja 1981.

— Direktiva 95/46/ES Evropskega parlamenta in Sveta z dne 24. oktobra 1995 o zaščiti posameznikov v zvezi z obdelavo osebnih podatkov in prostim pretokom teh podatkov.

▼M1

DODATNI PROTOKOL

k sporazumu o gospodarskem partnerstvu, političnem usklajevanju in sodelovanju med Evropsko skupnostjo in njenimi državami članicami na eni strani ter Združenimi mehiškimi državami na drugi strani zaradi upoštevanja pristopa Češke republike, Republike Estonije, Republike Ciper, Republike Latvije, Republike Litve, Republike Madžarske, Republike Malte, Republike Poljske, Republike Slovenije in Slovaške republike k Evropski uniji







KRALJEVINA BELGIJA, KRALJEVINA DANSKA, ZVEZNA REPUBLIKA NEMČIJA, HELENSKA REPUBLIKA, KRALJEVINA ŠPANIJA, FRANCOSKA REPUBLIKA, IRSKA, ITALIJANSKA REPUBLIKA, VELIKO VOJVODSTVO LUKSEMBURG, KRALJEVINA NIZOZEMSKA, REPUBLIKA AVSTRIJA, PORTUGALSKA REPUBLIKA, REPUBLIKA FINSKA, KRALJEVINA ŠVEDSKA, ZDRUŽENO KRALJESTVO VELIKA BRITANIJA IN SEVERNA IRSKA, v nadaljnjem besedilu „države članice Evropske skupnosti“, EVROPSKA SKUPNOST, v nadaljnjem besedilu „Skupnost“, ZDRUŽENE MEHIŠKE DRŽAVE, v nadaljnjem besedilu „Mehika“, in ČEŠKA REPUBLIKA, REPUBLIKA ESTONIJA, REPUBLIKA CIPER, REPUBLIKA LATVIJA, REPUBLIKA LITVA, REPUBLIKA MADŽARSKA, REPUBLIKA MALTA, REPUBLIKA POLJSKA, REPUBLIKA SLOVENIJA, SLOVAŠKA REPUBLIKA, v nadaljnjem besedilu „nove države članice“, KER je bil Sporazum o gospodarskem partnerstvu, političnem usklajevanju in sodelovanju med Skupnostjo in njenimi državami članicami na eni strani in Mehiko na drugi strani, v nadaljnjem besedilu „Sporazum“, podpisan v Bruslju 8. decembra 1997 in je začel veljati 1. oktobra 2000; KER je bila Pogodba o pristopu Češke republike, Republike Estonije, Republike Ciper, Republike Latvije, Republike Litve, Republike Madžarske, Republike Malte, Republike Poljske, Republike Slovenije in Slovaške republike k Evropski uniji (v nadaljnjem besedilu „Pogodba o pristopu“) podpisana v Atenah 16. aprila 2003; KER mora biti v skladu s členom 6(2) Pogodbe o pristopu vključitev novih držav članic v Sporazum formalizirana s sklenitvijo protokola k Sporazumu; KER člen 55 Sporazuma določa: „Za namen tega sporazuma izraz ‚pogodbenici‘ pomeni Skupnost ali njene države članice ali Skupnost in njene države članice, v skladu z njihovimi področji pristojnosti, kakor izhajajo iz Pogodbe o ustanovitvi Evropske skupnosti, na eni strani in Mehiko na drugi“; KER člen 56 Sporazuma določa: „Ta sporazum velja na eni strani na ozemlju, na katerem velja Pogodba o ustanovitvi Evropske skupnosti, pod pogoji, določenimi s to pogodbo, ter na drugi strani na ozemlju Združenih mehiških držav“; KER člen 59 Sporazuma določa: „Ta sporazum je sestavljen v dveh izvodih v danskem, nizozemskem, angleškem, finskem, francoskem, nemškem, grškem, italijanskem, portugalskem, španskem in švedskem jeziku, pri čemer je vsako od besedil enako verodostojno“; KER bi Evropska skupnost, zaradi upoštevanja datuma pristopa novih držav članic k Evropski uniji, morda morala začeti uporabljati določbe tega protokola preden zaključi vse notranje postopke, potrebne za začetek njegove veljavnosti; KER bi člen 5(3) tega protokola Evropski skupnosti in njenim državam članicam dovoljeval začasno izvajanje Protokola, preden zaključijo svoje notranje postopke, potrebne za začetek njegove veljavnosti, SO SE DOGOVORILI O NASLEDNJEM:







Člen 1

Češka republika, Republika Estonija, Republika Ciper, Republika Latvija, Republika Litva, Republika Madžarska, Republika Malta, Republika Poljska, Republika Slovenija in Slovaška republika se vključijo kot pogodbenice v Sporazum o gospodarskem partnerstvu, političnem usklajevanju in sodelovanju med Evropsko skupnostjo in njenimi državami članicami na eni strani ter Združenimi mehiškimi državami na drugi strani.

Člen 2

V šestih mesecih po parafiranju tega protokola Evropska skupnost državam članicam in Mehiki posreduje besedila Sporazuma v češkem, estonskem, latvijskem, litovskem, madžarskem, malteškem, poljskem, slovaškem in slovenskem jeziku. Ob pogoju začetka veljavnosti tega protokola postanejo različice v novih jezikih verodostojne pod enakimi pogoji kot različice v jezikih, v katerih je Sporazum napisan sedaj.

Člen 3

Ta protokol je sestavni del Sporazuma o gospodarskem partnerstvu, političnem usklajevanju in sodelovanju.

Člen 4

Ta protokol je sestavljen v dveh izvodih v angleškem, češkem, danskem, estonskem, finskem, francoskem, grškem, italijanskem, latvijskem, litovskem, madžarskem, malteškem, nemškem, nizozemskem, poljskem, portugalskem, slovaškem, slovenskem, španskem in švedskem jeziku, pri čemer je vsako od teh besedil enako verodostojno.

Člen 5

1. Ta protokol v skladu s svojimi postopki odobrijo Evropska skupnost, Svet Evropske unije v imenu držav članic in Združene mehiške države.

2. Ta protokol začne veljati prvi dan meseca, ki sledi dnevu, ko se pogodbenice uradno obvestijo o zaključku postopkov potrebnih za ta namen.

3. Ne glede na odstavek 2 se pogodbenice strinjajo, da bodo, do zaključka notranjih postopkov Evropske skupnosti in njenih držav članic za začetek veljavnosti tega protokola, uporabljale določbe tega protokola največ 12 mesecev od prvega dne v mesecu, ki sledi dnevu, na katerega Evropska skupnost in njene države članice uradno obvestijo o zaključku postopkov potrebnih za ta namen in ko Mehika poda uradno obvestilo o zaključku svojih postopkov potrebnih za začetek veljavnosti tega protokola.

4. Uradno obvestilo se posreduje Generalnemu sekretarju Sveta Evropske unije, ki je depozitar Sporazuma.

▼M2

DRUGI DODATNI PROTOKOL

k Sporazumu o gospodarskem partnerstvu, političnem usklajevanju in sodelovanju med Evropsko skupnostjo in njenimi državami članicami na eni strani ter Združenimi mehiškimi državami na drugi zaradi upoštevanja pristopa Republike Bolgarije in Romunije k Evropski uniji







KRALJEVINA BELGIJA, ČEŠKA REPUBLIKA, KRALJEVINA DANSKA, ZVEZNA REPUBLIKA NEMČIJA, REPUBLIKA ESTONIJA, HELENSKA REPUBLIKA, KRALJEVINA ŠPANIJA, FRANCOSKA REPUBLIKA, IRSKA, ITALIJANSKA REPUBLIKA, REPUBLIKA CIPER, REPUBLIKA LATVIJA, REPUBLIKA LITVA, VELIKO VOJVODSTVO LUKSEMBURG, REPUBLIKA MADŽARSKA, REPUBLIKA MALTA, KRALJEVINA NIZOZEMSKA, REPUBLIKA AVSTRIJA, REPUBLIKA POLJSKA, PORTUGALSKA REPUBLIKA, REPUBLIKA SLOVENIJA, SLOVAŠKA REPUBLIKA, REPUBLIKA FINSKA, KRALJEVINA ŠVEDSKA, ZDRUŽENO KRALJESTVO VELIKA BRITANIJA IN SEVERNA IRSKA, v nadaljnjem besedilu „države članice Evropske skupnosti“, EVROPSKA SKUPNOST, v nadaljnjem besedilu „Skupnost“, na eni strani in ZDRUŽENE MEHIŠKE DRŽAVE, v nadaljnjem besedilu „Mehika“, na drugi ter REPUBLIKA BOLGARIJA, ROMUNIJA, v nadaljnjem besedilu „novi državi članici“, SO SE – OB UPOŠTEVANJU Sporazuma o gospodarskem partnerstvu, političnem usklajevanju in sodelovanju med Evropsko skupnostjo in njenimi državami članicami na eni strani ter Združenimi mehiškimi državami na drugi (v nadaljnjem besedilu „Sporazum“), ki je bil podpisan v Bruslju dne 8. decembra 1997 in je začel veljati 1. oktobra 2000; OB UPOŠTEVANJU Prvega dodatnega protokola k Sporazumu, ki je bil podpisan v Mexico Cityju dne 2. aprila 2004 in v Bruslju dne 29. aprila 2004; OB UPOŠTEVANJU Pogodbe o pristopu Republike Bolgarije in Romunije k Evropski uniji (v nadaljnjem besedilu „Pogodba o pristopu“), ki je bila podpisana v Luxembourgu dne 25. aprila 2005; OB UPOŠTEVANJU, da se v skladu s Pogodbo o pristopu in zlasti členom 6(2) Akta o pristopu iz leta 2005 pristop novih držav članic k Sporazumu formalizira s sklenitvijo protokola k Sporazumu; OB UPOŠTEVANJU člena 55 Sporazuma, ki se glasi: „Za namen tega sporazuma izraz ‚pogodbenici‘ pomeni Skupnost ali njene države članice ali Skupnost in njene države članice, v skladu z njihovimi področji pristojnosti, ki izhajajo iz Pogodbe o ustanovitvi Evropske skupnosti, na eni strani, in Mehiko na drugi“; OB UPOŠTEVANJU člena 56 Sporazuma, ki se glasi: „Ta sporazum velja na eni strani na ozemlju, na katerem velja Pogodba o ustanovitvi Evropske skupnosti, pod pogoji, določenimi s to pogodbo, ter na drugi strani na ozemlju Združenih mehiških držav“; OB UPOŠTEVANJU člena 59 Sporazuma, ki se glasi: „Ta sporazum je sestavljen v dveh izvodih v danskem, nizozemskem, angleškem, finskem, francoskem, nemškem, grškem, italijanskem, portugalskem, španskem in švedskem jeziku, pri čemer je vsako od teh besedil enako verodostojno“; OB UPOŠTEVANJU, da Prvi dodatni protokol k Sporazumu upošteva pristop Češke republike, Republike Estonije, Republike Ciper, Republike Latvije, Republike Litve, Republike Madžarske, Republike Malte, Republike Poljske, Republike Slovenije in Slovaške republike k Evropski uniji; OB UPOŠTEVANJU, da je bil Sporazum v češki, estonski, madžarski, latvijski, litovski, malteški, poljski, slovaški in slovenski jezikovni različici overjen pod enakimi pogoji kot različice, sestavljene v izvirnih jezikih Sporazuma; OB UPOŠTEVANJU, da bo Skupnost glede na dan pristopa novih držav članic k Evropski uniji morda morala začeti uporabljati določbe tega protokola, preden bodo zaključeni vsi notranji postopki, potrebni za začetek njegove veljavnosti; OB UPOŠTEVANJU, da člen 5(3) tega protokola predvideva, da Skupnost in njene države članice ta protokol preden bodo zaključeni notranji postopki, potrebni za začetek njegove veljavnosti, začasno uporabljajo – DOGOVORILE O NASLEDNJEM:







Člen 1

Republika Bolgarija in Romunija postaneta pogodbenici Sporazuma o gospodarskem partnerstvu, političnem usklajevanju in sodelovanju med Evropsko skupnostjo in njenimi državami članicami na eni strani ter Združenimi mehiškimi državami na drugi.

Člen 2

V šestih mesecih po parafiranju tega protokola Skupnost državam članicam in Mehiki posreduje bolgarsko in romunsko jezikovno različico Sporazuma. S pridržkom začetka veljavnosti tega protokola postanejo različice v novih jezikih verodostojne pod enakimi pogoji kot različice, sestavljene v sedanjih jezikih Sporazuma.

Člen 3

Ta protokol je sestavni del Sporazuma.

Člen 4

Ta protokol je sestavljen v dveh izvodih v angleškem, bolgarskem, češkem, danskem, estonskem, finskem, francoskem, grškem, italijanskem, latvijskem, litovskem, madžarskem, malteškem, nemškem, nizozemskem, poljskem, portugalskem, romunskem, slovaškem, slovenskem, španskem in švedskem jeziku, pri čemer so besedila v vseh teh jezikih enako verodostojna.

Člen 5

1. Ta protokol v skladu s svojimi postopki podpišejo in odobrijo Skupnost, Svet Evropske unije v imenu držav članic in Mehika.

2. Ta protokol začne veljati prvi dan meseca po dnevu, ko se pogodbenice medsebojno uradno obvestijo o zaključku postopkov, potrebnih za ta namen.

3. Ne glede na odstavek 2 pogodbenice soglašajo, da bodo do zaključka notranjih postopkov Skupnosti in njenih držav članic za začetek veljavnosti tega protokola, uporabljale določbe tega protokola največ 12 mesecev od prvega dne v mesecu po dnevu, ko Skupnost in njene države članice predložijo uradna obvestila o zaključku postopkov, potrebnih za ta namen, in ko Mehika predloži uradno obvestilo o zaključku svojih postopkov, potrebnih ta začetek veljavnosti tega protokola.

4. Uradna obvestila se pošljejo generalnemu sekretarju Sveta Evropske unije, ki je depozitar Sporazuma.

Cъставено в Брюкссл на двалесет и първи февруари две хиляди и седма година.

Hecho en Bruselas, el veintiuno de febrero del dos mil siete.

V Bruselu dne dvacátého prvního února dva tísíce sedm.

Udfærdiget i Bruxelles den enogtyvende februar to tusind og syv.

Geschehen zu Brüssel am einundzwanzigsten Februar zweitausendsieben.

Kahe tuhande kuuenda aasta veebruarikuu kahekümne esimesel päeval Brüsselis.

Έγινε στις Βρυξέλλες, στις είκοσι μία Φεβρουαρίου δύο χιλιάδες επτά.

Done at Brussels on the twenty-first day of February in the year two thousand and seven.

Fait à Bruxelles, le vingt et un février deux mille sept.

Fatto a Bruxelles, addì ventuno febbraio duemilasette.

Briselē, divtūkstoš septītā gada divdesmit pirmajā februārī.

Priimta du tūkstančiai septintų metų vasario dvidešimt pirmą dieną Briuselyje.

Kelt Brüsszelben, a kettőezer hetedik év február havának huszonegyedik napján.

Maghmul fi Brussell, fil-wiehed u ghoxrin jum ta' Frar tas-sena elfejn u sebgha.

Gedaan te Brussel, de eenentwintigste februari tweeduizend zeven.

Sporządzono w Brukseli dnia dwudziestego pierwszego lutego roku dwa tysiące siódmego.

Feito em Bruxelas, em vinte e um de Fevereiro de dois mil e sete.

Întocmit la Bruxelles, douăzeci și unu februarie două mii șapte.

V Bruseli dvadsiateho prvého februára dvetisícsedem.

V Bruslju, enaindvajsetega februarja leta dva tisoč sedem.

Tehty Brysselissä kahdentenakymmenentenäensimmäisenä päivänä helmikuuta vuonna kaksituhattaseitsemän.

Som skedde i Bryssel den tjugoförsta februari tjugohundrasju.

За държавите-членки

Рог los Estados miembros

Za členské státy

For medlemsstaterne

Für die Mitgliedstaaten

Liikmesriikide nimel

Για τα κράτη μέλη

For the Member States

Pour les États membres

Per gli Stati membri

Dalībvalstu vārdā

Valstybių narių vardu

A tagállamok részéről

Għall-Istati Membri

Voor de lidstaten

W imieniu państw członkowskich

Pelos Estados-Membros

Pentru statele membre

Za členské štáty

Za države članice

Jäsenvaltioiden puolesta

På medlemsstaternas vägnar

За Европейската общност

Por la Comunidad Europea

Za Evropské společenství

For Det Europæiske Fællesskab

Für die Europäische Gemeinschaft

Euroopa Ühenduse nimel

Για την Ευρωπαϊκή Κοινότητα

For the European Community

Pour la Communauté européenne

Per la Comunità europea

Eiropas Kopienas vārdā

Europos bendrijos vardu

az Europai Közösség részéről

Għall-Komunita Ewropea

Voor de Europese Gemeenschap

W imieniu Wspólnoty Europejskiej

Pela Comunidade Europeia

Pentru Comunitatea Europeană

Za Európske spoločenstvo

Za Evropsko skupnost

Euroopan yhteisön puolesta

På Europeiska gemenskapens vägnar

За Съединените мексикански щати

Por los Estados Unidos Mexicanos

Za Spojene státy mexické

For De Forenede Mexicanske Stater

Für die Vereinigten Mexikanischen Staaten

Mehhiko Ühendriikide nimel

Για τις Ηνωμένες Πολιτείες του Μεξικού

For the United Mexican States

Pour les États-Unis mexicains

Per gli Stati Uniti messicani

Meksikas Savienoto Valstu vārdā

Meksikos Jungtinių Valstijų vardu

a Mexikói Egyesült Államok részéről

Għall-Istati Uniti Messikani

Voor de Verenigde Mexicaanse Staten

W imieniu Meksykańskich Stanów Zjednoczonych

Pelos Estados Unidos Mexicanos

Pentru Statele Unite Mexicane

Za Spojené Státy mexické

Za Združene države Mehike

Meksikon yhdysvaltojen puolesta

För Mexikos förenta stater

▼M3

TRETJI DODATNI PROTOKOL

k Sporazumu o gospodarskem partnerstvu in političnem usklajevanju in sodelovanju med Evropsko skupnostjo in njenimi državami članicami na eni strani ter Združenimi mehiškimi državami na drugi zaradi upoštevanja pristopa Republike Hrvaške k Evropski uniji







KRALJEVINA BELGIJA, REPUBLIKA BOLGARIJA, ČEŠKA REPUBLIKA, KRALJEVINA DANSKA, ZVEZNA REPUBLIKA NEMČIJA, REPUBLIKA ESTONIJA, IRSKA, HELENSKA REPUBLIKA, KRALJEVINA ŠPANIJA, FRANCOSKA REPUBLIKA, REPUBLIKA HRVAŠKA, ITALIJANSKA REPUBLIKA, REPUBLIKA CIPER, REPUBLIKA LATVIJA, REPUBLIKA LITVA, VELIKO VOJVODSTVO LUKSEMBURG, MADŽARSKA, REPUBLIKA MALTA, KRALJEVINA NIZOZEMSKA, REPUBLIKA AVSTRIJA, REPUBLIKA POLJSKA, PORTUGALSKA REPUBLIKA, ROMUNIJA, REPUBLIKA SLOVENIJA, SLOVAŠKA REPUBLIKA, REPUBLIKA FINSKA, KRALJEVINA ŠVEDSKA, ZDRUŽENO KRALJESTVO VELIKA BRITANIJA IN SEVERNA IRSKA, pogodbenice Pogodbe o Evropski uniji in Pogodbe o delovanju Evropske unije, v nadaljnjem besedilu: države članice, in EVROPSKA UNIJA, v nadaljnjem besedilu: Unija, na eni strani ter ZDRUŽENE MEHIŠKE DRŽAVE, v nadaljnjem besedilu: Mehika, na drugi strani, v nadaljnjem besedilu skupaj: pogodbenici, STA SE – OB UPOŠTEVANJU, da je bil Sporazum o gospodarskem partnerstvu in političnem usklajevanju in sodelovanju med Evropsko skupnostjo in njenimi državami članicami na eni strani ter Združenimi mehiškimi državami na drugi (v nadaljnjem besedilu: Sporazum) podpisan 8. decembra 1997 v Bruslju in je začel veljati 1. oktobra 2000, OB UPOŠTEVANJU, da je bil Prvi dodatni protokol k Sporazumu zaradi upoštevanja pristopa Češke republike, Republike Estonije, Republike Ciper, Republike Latvije, Republike Litve, Madžarske, Republike Malte, Republike Poljske, Republike Slovenije in Slovaške republike k Uniji podpisan 2. aprila 2004 v Ciudadu de México in 29. aprila 2004 v Bruslju, OB UPOŠTEVANJU, da je bil Drugi dodatni protokol k Sporazumu zaradi upoštevanja pristopa Republike Bolgarije in Romunije k Uniji podpisan 29. novembra 2006 v Ciudadu de México, KER je bila 9. decembra 2011 v Bruslju podpisana Pogodba o pristopu Republike Hrvaške k Evropski uniji (v nadaljnjem besedilu: Pogodba o pristopu) in je začela veljati 1. julija 2013, KER se v skladu s členom 6(2) Akta o pristopu Republike Hrvaške, ki je priložen Pogodbi o pristopu, pristop Republike Hrvaške k Sporazumu uredi s sklenitvijo protokola k Sporazumu, KER v skladu s členom 55 Sporazuma za namen Sporazuma izraz „pogodbenici“ pomeni Skupnost ali njene države članice ali Skupnost in njene države članice, v skladu z njihovimi področji pristojnosti, ki izhajajo iz Pogodbe o ustanovitvi Evropske skupnosti, na eni strani ter Mehiko na drugi strani, KER se v skladu s členom 56 Sporazuma Sporazum uporablja na eni strani na ozemlju, na katerem se uporablja Pogodba o ustanovitvi Evropske skupnosti, pod pogoji, določenimi s to pogodbo, ter na drugi strani na ozemlju Mehike, KER je v skladu s členom 59 Sporazuma Sporazum sestavljen v dveh izvodih v danskem, nizozemskem, angleškem, finskem, francoskem, nemškem, grškem, italijanskem, portugalskem, španskem in švedskem jeziku, pri čemer je vsako od teh besedil enako verodostojno, OB UPOŠTEVANJU, da je bil Sporazum v češki, estonski, madžarski, latvijski, litovski, malteški, poljski, slovaški in slovenski jezikovni različici overjen pod enakimi pogoji kot različice, sestavljene v izvirnih jezikih Sporazuma, OB UPOŠTEVANJU, da je bil Sporazum v bolgarski in romunski jezikovni različici overjen pod enakimi pogoji kot različice, sestavljene v izvirnih jezikih Sporazuma, KER člen 5(3) tega protokola določa začasno uporabo tega protokola s strani Unije in njenih držav članic pred zaključkom notranjih postopkov, potrebnih za začetek njegove veljavnosti – DOGOVORILI O NASLEDNJEM:







Člen 1

Republika Hrvaška postane pogodbenica Sporazuma o gospodarskem partnerstvu in političnem usklajevanju in sodelovanju med Evropsko skupnostjo in njenimi državami članicami na eni strani ter Združenimi mehiškimi državami na drugi.

Člen 2

1. Po podpisu tega protokola Unija državam članicam in Mehiki pošlje hrvaško jezikovno različico Sporazuma.

2. S pridržkom začetka veljavnosti tega protokola postane hrvaška jezikovna različica verodostojna pod enakimi pogoji kot jezikovne različice Sporazuma v angleškem, bolgarskem, češkem, danskem, estonskem, finskem, francoskem, grškem, italijanskem, latvijskem, litovskem, madžarskem, malteškem, nemškem, nizozemskem, poljskem, portugalskem, romunskem, slovaškem, slovenskem, španskem in švedskem jeziku.

Člen 3

Ta protokol je sestavni del Sporazuma.

Člen 4

Ta protokol je sestavljen v dveh izvodih v angleškem, bolgarskem, češkem, danskem, estonskem, finskem, francoskem, grškem, hrvaškem, italijanskem, latvijskem, litovskem, madžarskem, malteškem, nemškem, nizozemskem, poljskem, portugalskem, romunskem, slovaškem, slovenskem, španskem in švedskem jeziku, pri čemer so besedila v vseh teh jezikih enako verodostojna.

Člen 5

1. Pogodbenici ta protokol podpišeta in odobrita v skladu s svojimi notranjimi postopki.

2. Ta protokol začne veljati prvi dan meseca, ki sledi datumu, ko se pogodbenici medsebojno uradno obvestita, da sta zaključili notranje postopke, potrebne v ta namen.

3. Ne glede na odstavek 2 pogodbenici soglašata, da bosta do zaključka notranjih postopkov Unije in njenih držav članic za začetek veljavnosti tega protokola uporabljali določbe tega protokola od prvega dne meseca, ki sledi datumu, ko Unija in njene države članice predložijo uradna obvestila o zaključku svojih notranjih postopkov, potrebnih za ta namen, in ko Mehika predloži uradno obvestilo o zaključku svojih notranjih postopkov, potrebnih za začetek veljavnosti tega protokola.

4. Uradna obvestila se pošljejo generalnemu sekretarju Sveta Evropske unije, ki je depozitar tega protokola.

V POTRDITEV TEGA so spodaj podpisani pooblaščenci, ki so v ta namen ustrezno pooblaščeni, podpisali ta protokol.

Съставено в Брюксел на двадесет и седми ноември две хиляди и осемнадесета година.

Hecho en Bruselas, el veintisiete de noviembre de dos mil dieciocho.

V Bruselu dne dvacátého sedmého listopadu dva tisíce osmnáct.

Udfærdiget i Bruxelles den syvogtyvende november to tusind og atten.

Geschehen zu Brüssel am siebenundzwanzigsten November zweitausendachtzehn.

Kahe tuhande kaheksateistkümnenda aasta novembrikuu kahekümne seitsmendal päeval Brüsselis.

Έγινε στις Βρυξέλλες, στις είκοσι εφτά Νοεμβρίου δύο χιλιάδες δεκαοκτώ.

Done at Brussels on the twenty-seventh day of November in the year two thousand and eighteen.

Fait à Bruxelles, le vingt-sept novembre deux mille dix-huit.

Sastavljeno u Bruxellesu dvadeset sedmog studenoga godine dvije tisuće osamnaeste.

Fatto a Bruxelles, addì ventisette novembre duemiladiciotto.

Briselē, divi tūkstoši astoņpadsmitā gada divdesmit septītajā novembrī.

Priimta du tūkstančiai aštuonioliktų metų lapkričio dvidešimt septintą dieną Briuselyje.

Kelt Brüsszelben, a kétezer-tizennyolcadik év november havának huszonhetedik napján.

Magħmul fi Brussell, fis-sebgħa u għoxrin jum ta’ Novembru fis-sena elfejn u tmintax.

Gedaan te Brussel, zevenentwintig november tweeduizend achttien.

Sporządzono w Brukseli dnia dwudziestego siódmego listopada roku dwa tysiące osiemnastego.

Feito em Bruxelas, em vinte e sete de novembro de dois mil e dezoito.

Întocmit la Bruxelles la douăzeci și șapte noiembrie două mii optsprezece.

V Bruseli dvadsiateho siedmeho novembra dvetisícosemnásť.

V Bruslju, dne sedemindvajsetega novembra leta dva tisoč osemnajst.

Tehty Brysselissä kahdentenakymmenentenäseitsemäntenä päivänä marraskuuta vuonna kaksituhattakahdeksantoista.

Som skedde i Bryssel den tjugosjunde november år tjugohundraarton.

За държавите членки

Por los Estados miembros

Za členské státy

For medlemsstaterne

Für die Mitgliedstaaten

Liikmesriikide nimel

Για τα κράτη μέλη

For the Member States

Pour les États membres

Za države članice

Per gli Stati membri

Dalībvalstu vārdā –

Valstybių narių vardu

A tagállamok részéről

Għall-Istati Membri

Voor de lidstaten

W imieniu Państw Członkowskich

Pelos Estados-Membros

Pentru statele membre

Za členské štáty

Za države članice

Jäsenvaltioiden puolesta

För medlemsstaterna

За Европейския съюз

Рог la Unión Europea

Za Evropskou unii

For Den Europæiske Union

Für die Europäische Union

Euroopa Liidu nimel

Για την Ευρωπαϊκή Ένωση

For the European Union

Pour l'Union européenne

Za Europsku uniju

Per l'Unione europea

Eiropas Savienības vārdā –

Europos Sąjungos vardu

Az Európai Unió részéről

Għall-Unjoni Ewropea

Voor de Europese Unie

W imieniu Unii Europejskiej

Pela União Europeia

Pentru Uniunea Europeană

Za Európsku úniu

Za Evropsko unijo

Euroopan unionin puolesta

För Europeiska unionen

За Мексиканските съединени щати

Por los Estados Unidos Mexicanos

Za Spojené státy mexické

For De Forenede Mexicanske Stater

Für die Vereinigten Mexikanischen Staaten

Mehhiko Ühendriikide nimel

Για τις Ηνωμένες Πολιτείες του Μεξικού

For the United Mexican States

Pour les États-Unis mexicains

Za Sjedinjene Meksičke Države

Per gli Stati Uniti messicani

Meksikas Savienoto Valstu vārdā –

Meksikos Jungtinių Valstijų vardu

A Mexikói Egyesült Államok részéről

Għall-Istati Uniti Messikani

Voor de Verenigde Mexicaanse Staten

W imieniu Meksykańskich Stanów Zjednoczonych

Pelos Estados Unidos Mexicanos

Pentru Statele Unite Mexicane

Za Spojené štáty mexické

Za Združene mehiške države

Meksikon yhdysvaltojen puolesta

För Mexikos förenta stater

▼B

SKLEPNA LISTINA

Pooblaščenci držav članic in Skupnosti ter pooblaščenci Združenih mehiških držav sprejmejo naslednjo sklepno listino o:

1. Sporazumu o gospodarskem partnerstvu in političnem usklajevanju in sodelovanju med Evropsko skupnostjo in njenimi državami članicami na eni strani ter Združenimi mehiškimi državami na drugi strani;

2. Začasnem sporazumu o trgovini in trgovinskih zadevah med Evropsko skupnostjo in njenimi državami članicami na eni strani ter Združenimi mehiškimi državami na drugi strani; in

3. Skupno deklaracijo Evropske skupnosti in njenih držav članic ter Združenih mehiških držav.

(1)

Pooblaščenci:

KRALJEVINA BELGIJA,

KRALJEVINA DANSKA,

ZVEZNA REPUBLIKA NEMČIJA,

HELENSKA REPUBLIKA,

KRALJEVINA ŠPANIJA,

FRANCOSKA REPUBLIKA,

IRSKA,

ITALIJANSKA REPUBLIKA,

VELIKO VOJVODSTVO LUKSEMBURG,

KRALJEVINA NIZOZEMSKA,

REPUBLIKA AVSTRIJA,

PORTUGALSKA REPUBLIKA,

REPUBLIKA FINSKA,

KRALJEVINA ŠVEDSKA,

ZDRUŽENO KRALJESTVO VELIKA BRITANIJA IN SEVERNA IRSKA,

podpisnice Pogodbe o ustanovitvi EVROPSKE SKUPNOSTI,

v nadaljnjem besedilu „države članice“, in

EVROPSKA SKUPNOST,

v nadaljnjem besedilu „Skupnost“,

na eni strani in

pooblaščenci ZDRUŽENIH MEHIŠKIH DRŽAV,

v nadaljevanju „Mehika“,

na drugi strani,

ki so se sestali v Bruslju osmega decembra tisoč devetsto sedemindevetdeset, z namenom da podpišejo Sporazum o gospodarskem partnerstvu in političnem usklajevanju in sodelovanju med Skupnostjo in njenimi državami članicami na eni strani ter Združenimi mehiškimi državami na drugi strani, v nadaljnjem besedilu „Sporazum“, so sprejeli naslednji besedili:

— Sporazum s prilogo.

Pooblaščenci Skupnosti in njenih držav članic ter pooblaščenci Mehike so sprejeli besedila spodaj navedenih skupnih deklaracij, priloženih k temu sklepnemu aktu:

Skupna deklaracija Evropske unije in Mehike o političnem dialogu, opredeljenem v členu 3 Sporazuma,

Skupna deklaracija o dialogu na parlamentarni ravni,

Skupna razlagalna deklaracija, ki se nanaša na člen 4 Sporazuma,

Skupna deklaracija, ki se nanaša na člen 24(3) Sporazuma,

Skupna deklaracija, ki se nanaša na člen 35 Sporazuma.

Pooblaščenci Mehike so se seznanili s spodaj navedeno deklaracijo Evropske skupnosti in/ali njenih držav članic, ki je priloga k temu Sklepnemu aktu:

Deklaracija, ki se nanaša na člen 11 Sporazuma,

Deklaracija, ki se nanaša na člen 12 Sporazuma.

Pooblaščenci Skupnosti in njenih držav članic so se seznanili s spodaj navedeno deklaracijo Mehike, ki je priloga k temu Sklepnemu aktu:

Deklaracija o naslovu I Sporazuma.

SKUPNE DEKLARACIJE

Skupna deklaracija Evropske unije in Mehike o političnem dialogu (člen 3)

1. PREAMBULA

Evropska unija na eni strani in Mehika na drugi strani sta,

— zavedajoč se njunih zgodovinskih, političnih, gospodarskih in kulturnih stikov ter prijateljskih odnosov med njunimi narodi,

— zavedajoč se svoje želje po okrepitvi političnih in gospodarskih svoboščin temeljnih za družbo v državah članicah Evropske unije in v Mehiki,

— ob ponovni potrditvi človekovega dostojanstva ter spodbujanja in varstva temeljnih človekovih pravic kot osnove demokratične družbe ter bistvene vloge demokratičnih institucij, ki temeljijo na pravni državi,

— v želji po okrepitvi mednarodnega miru in varnosti v skladu z načeli Ustanovne listine Organizacije Združenih narodov,

— s skupnim interesom za regionalno povezovanje, ki njunim državljanom omogoča trajnosten in skladen razvoj temelječ na načelu družbenega napredka in načelu solidarnosti med člani,

— temelječ na preferenčnih odnosih, vzpostavljenih z Okvirnim sporazumom o sodelovanju, podpisanim med Skupnostjo in Mehiko leta 1991,

— ob sklicevanju na načela, opredeljena v Slovesni skupni deklaraciji, ki so jo v Parizu 2. maja 1995 podpisali Komisija in Svet na eni strani ter Mehika na drugi strani,

sklenili, da bosta razvijali dolgoročne odnose.

2. CILJI

Evropska unija in Mehika menita, da predstavlja vzpostavitev širšega političnega dialoga temelj njunega predvidenega gospodarskega in političnega zbliževanja in odločujoč dejavnik za pospeševanje načel, opredeljenih v preambuli te deklaracije.

Medsebojni dialog temelji na za pogodbenici skupni zavezanosti demokraciji in spoštovanju temeljnih človekovih pravic ter želji po ohranitvi miru in vzpostavitvi pravičnega in stabilnega mednarodnega reda v skladu z Ustanovno listino Organizacije združenih narodov.

Njegov namen je oblikovati dolgotrajne solidarnostne vezi med Evropsko unijo in Mehiko, ki prispevajo k stabilnosti in blaginji njunih regij, prizadevati si za izvrševanje postopka regionalnega povezovanja in spodbujati razumevanje in strpnost med njunimi narodi in kulturami.

Dialog zajema vsa področja skupnega interesa, namenjen pa je odprtju poti do novih oblik sodelovanja s skupnimi cilji, vključno preko skupnih mednarodnih pobud, zlasti na področju miru, varnosti in regionalnega razvoja.

3. MEHANIZEM DIALOGA

Pogodbenici vodita politični dialog s stiki, izmenjavo informacij in posvetovanji med različnimi institucijami Mehike in Evropske unije, vključno z Evropsko komisijo.

Dialog poteka predvsem na:

— predsedniški ravni,

— ministrski ravni,

— ravni višjih uradnikov,

— in z uporabo diplomatskih poti s ciljem čim večje koristi.

Predsedniška srečanja, katerih podrobni program določita pogodbenici, redno potekajo med najvišjimi organi pogodbenic.

Srečanja na ministrski ravni, katerih podrobni program določita pogodbenici, redno potekajo med ministri za zunanje zadeve.

Skupna deklaracija o dialogu na parlamentarni ravni

Pogodbenici poudarjata, da je koristno institucionalizirati politični dialog na parlamentarni ravni s stiki med Evropskim parlamentom in mehiškim kongresom (poslanska zbornica in senat).

Skupna razlagalna deklaracija, ki se nanaša na člen 4

Obveznosti, ki izhajajo iz člena 4 tega Sporazuma, se začnejo izvajati šele potem, ko je bila skladno s členom 7 tega Sporazuma sprejeta odločitev, omenjena v členu 5.

Skupna deklaracija, ki se nanaša na člen 24(3)

Pogodbenici potrjujeta svoje večstranske obveznosti s področja storitev pomorskega prevoza, katere sta prevzeli kot članici WTO, ob upoštevanju svojih obveznosti po Zakoniku OECD o liberalizaciji tekočega neblagovnega poslovanja.

Skupna izjava, ki se nanaša na člen 35

Obe pogodbenici soglašata, da bosta na večstranskem področju dali institucionalno podporo sprejemu, začetku veljavnosti in izvajanju Mednarodnega kodeksa ravnanja za odgovoren ribolov.

ENOSTRANSKE DEKLARACIJE

Deklaracija Skupnosti, ki se nanaša na člen 11

Skupnost izjavlja, da bo, dokler Skupni svet ne sprejme pravil za izvajanje glede lojalne konkurence, opredeljenih v členu 11(2), ocenjevala vsako ravnanje, ki je v nasprotju s tem členom, na podlagi meril, ki izhajajo iz pravil, vsebovanih v členih 85, 86 in 92 Pogodbe o ustanovitvi Evropske skupnosti ter, kar zadeva proizvode, ki jih ureja Pogodba o ustanovitvi Evropske skupnosti za premog in jeklo, pravil, opredeljenih v členih 65 in 66 te pogodbe in pravil Skupnosti v zvezi z državnimi pomočmi, vključno s predpisi sekundarne zakonodaje Evropskih skupnosti.

Deklaracija Skupnosti in njenih držav članic o konvencijah o intelektualni lastnini, omenjenimi v členu 12

Skupnost in njene države članice razumejo, da zadevne večstranske konvencije o intelektualni lastnini, navedene v členu 12(2)(b), vključujejo predvsem sledeče:

— Bernsko konvencijo za varstvo književnih in umetniških del (Pariški akt, 1971, dopolnjen 1979),

— Mednarodno konvencijo za varstvo izvajalcev, proizvajalcev fonogramov in radiodifuznih organizacij (Rim, 1961),

— Pariško konvencijo o varstvu industrijske lastnine (Stockholmska listina, 1967, dopolnjena 1979),

— Pogodbo o sodelovanju na področju patentov (Washington 1970, spremenjen 1979 in 1984),

— Madridski sporazum o mednarodnem registriranju znamk (Stockholmska listina, 1967, dopolnjen 1979),

— Protokol k Madridskem sporazumu o mednarodnem registriranju znamk (Madrid, 1989),

— Nicejski aranžma o mednarodni klasifikaciji blaga in storitev zaradi registracije znamk (Ženeva 1977, spremenjen 1979),

— Budimpeštansko pogodbo o mednarodnem priznanju depozita mikroorganizmov za postopek patentiranja (1977, spremenjena 1980),

— Mednarodna konvencija o varstvu novih sort rastlin (UPOV) (Ženevska listina, 1991),

— Pogodba o pravu znamk (Ženeva, 1994).

Deklaracija Mehike o naslovu I

Mehiška zunanja politika temelji na načelih, vsebovanih v njeni ustavi:

pravica do samoodločbe narodov

nevmešavanje

mirno reševanje sporov

prepoved grožnje ali uporabe orožja v mednarodnih odnosih

načelo pravne enakopravnosti držav

mednarodno sodelovanje za razvoj

boj za mednarodni mir in mednarodno varnost.

Glede na svoje zgodovinske izkušnje in visoko pooblastilo svoje politične ureditve Mehika izraža svoje popolno prepričanje, da je le popolno upoštevanje mednarodnega prava temelj miru in razvoja. Mehika prav tako izjavlja, da so načela sožitja mednarodne skupnosti, kot so izražena v Ustanovni listini Združenih narodov, načela, izjavljena v Splošni deklaraciji o temeljnih človekovih pravicah, in demokratična načela stalno vodilo njeni konstruktivni udeležbi v mednarodnih odnosih in predstavljajo okvir za njene odnose s Skupnostjo in njenimi državami članicami, ki jih ureja ta Sporazum, ter za njene odnose z drugimi državami ali skupinami držav.

Hecho en Bruselas, el ocho de diciembre de mil novecientos noventa y siete.

Udfærdiget i Bruxelles den ottende december nitten hundrede og syvoghalvfems.

Geschehen zu Brüssel am achten Dezember neunzehnhundertsiebenundneunzig.

Έγινε στις Βρυξέλλες, στις οκτώ Δεκεμβρίου χίλια εννιακόσια ενενήντα επτά.

Done at Brussels on the eighth day of December in the year one thousand nine hundred and ninety-seven.

Fait à Bruxelles, le huit décembre mil neuf cent quatre-vingt-dix-sept.

Fatto a Bruxelles, addì otto dicembre millenovecentonovantasette.

Gedaan te Brussel, de achtste december negentienhonderd zevenennegentig.

Feito em Bruxelas, em oito de Dezembro de mil novecentos e noventa e sete.

Tehty Brysselissä kahdeksantena päivänä joulukuuta vuonna tuhatyhdeksänsataayhdeksänkymmentäseitsemän.

Som skedde i Bryssel den åttonde december nittonhundranittiosju.

Pour le Royaume de Belgique

Voor het Koninkrijk België

Für das Königreich Belgien

Cette signature engage également la Communauté française, la Communauté flamande, la Communauté germanophone, la Région wallone, la Région flamande et la Région Bruxelles-Capitale.

Deze handtekening verbindt eveneens de Vlaamse Gemeenschap, de Franse Gemeenschap, de Duitstalige Gemeenschap, het Vlaamse Gewest, het Waalse Gewest en het Brusselse Hoofdstedelijke Gewest.

Diese Unterschrift verbindet zugleich die Deutschsprachige Gemeinschaft, die Flämische Gemeinschaft, die Französische Gemeinschaft, die Wallonische Region, die Flämische Region und die Region Brüssel-Hauptstadt.

For Kongeriget Danmark

Für die Bundesrepublik Deutschland

Για την Ελληνική Δημοκρατία

Por el Reino de España

Pour la République française

Thar ceann na hÉireann

For Ireland

Per la Repubblica italiana

Pour le Grand-Duché de Luxembourg

Voor het Koninkrijk der Nederlanden

Für die Republik Österreich

Pela República Portuguesa

Suomen tasavallan puolesta

För Republikken Finland

För Konungariket Sverige

For the United Kingdom of Great Britain and Northern Ireland

Por la Comunidad Europea

For Det Europæiske Fællesskab

Für die Europäische Gemeinschaft

Για την Ευρωπαϊκή Κοινότητα

For the European Community

Pour la Communauté européenne

Per la Comunità europea

Voor de Europese Gemeenschap

Pela Comunidade Europeia

Euroopan yhteisön puolesta

För Europeiska gemenskapen

Por los Estados Unidos Mexicanos

(2)

Hkrati so pooblaščenci EVROPSKE SKUPNOSTI,

v nadaljnjem besedilu „Skupnost“,

na eni strani in

pooblaščenci ZDRUŽENIH MEHIŠKIH DRŽAV,

v nadaljnjem besedilu „Mehika“,

na drugi strani,

ki so se sestali v Bruslju osmega decembra leta tisoč devetsto sedemindevetdeset, da podpišejo Začasni sporazum o trgovini in trgovinskih zadevah med Evropsko skupnostjo na eni strani in Združenimi mehiškimi državami na drugi strani, v nadaljnjem besedilu „Sporazum“, sprejeli naslednje besedilo:

— Sporazum.

Pooblaščenci Skupnosti in pooblaščenci Mehike so sprejeli besedilo spodaj navedene skupne deklaracije, priložene temu sklepnemu aktu:

— Skupna razlagalna deklaracija, ki se nanaša na člen 2 Sporazuma.

Pooblaščenci Mehike so se seznanili s spodaj navedeno deklaracijo Skupnosti, ki je priložena tej sklepni listini:

— Deklaracija Evropske skupnosti, ki se nanaša na člen 5 Sporazuma.

Hecho en Bruselas, el ocho de diciembre de mil novecientos noventa y siete.

Udfærdiget i Bruxelles den ottende december nitten hundrede og syvoghalvfems.

Geschehen zu Brüssel am achten Dezember neunzehnhundertsiebenundneunzig.

Έγινε στις Βρυξέλλες, στις οκτώ Δεκεμβρίου χίλια εννιακόσια ενενήντα επτά.

Done at Brussels on the eighth day of December in the year one thousand nine hundred and ninety-seven.

Fait à Bruxelles, le huit décembre mil neuf cent quatre-vingt-dix-sept.

Fatto a Bruxelles, addì otto dicembre millenovecentonovantasette.

Gedaan te Brussel, de achtste december negentienhonderd zevenennegentig.

Feito em Bruxelas, em oito de Dezembro de mil novecentos e noventa e sete.

Tehty Brysselissä kahdeksantena päivänä joulukuuta vuonna tuhatyhdeksänsataayhdeksänkymmentäseitsemän.

Som skedde i Bryssel den åttonde december nittonhundranittiosju.

Por la Comunidad Europea

For Det Europæiske Fællesskab

Für die Europäische Gemeinschaft

Για την Ευρωπαϊκή Κοινότητα

For the European Community

Pour la Communauté européenne

Per la Comunità europea

Voor de Europese Gemeenschap

Pela Comunidade Europeia

Euroopan yhteisön puolesta

För Europeiska gemenskapen

Por los Estados Unidos Mexicanos

Skupna razlagalna deklaracija, ki se nanaša na člen 2

Obveznosti, ki izhajajo iz člena 2 tega sporazuma, začnejo veljati po sprejemu odločitve, navedene v členu 3.

Deklaracija Evropske skupnosti, ki se nanaša na člen 5

Skupnost izjavlja, da bo, dokler Skupni svet ne sprejme pravil za izvajanje glede konkurence, opredeljenih v členu 5(2), ocenjevala vsako ravnanje, ki je v nasprotju s tem členom, na podlagi meril, ki izhajajo iz pravil, vsebovanih v členih 85, 86 in 92 Pogodbe o ustanovitvi Evropske skupnosti ter, kar zadeva proizvode, opredeljene v Pogodbi o ustanovitvi Evropske skupnosti za premog in jeklo, pravil, vsebovanih v členih 65 in 66 te pogodbe in pravil Skupnosti v zvezi z državnimi pomočmi, vključno s predpisi sekundarne zakonodaje Evropskih skupnosti.

(3)

Hkrati so pooblaščenci držav članic in Skupnosti ter pooblaščenci Mehike sprejeli besedilo naslednje skupne deklaracije:

SKUPNA DEKLARACIJA EVROPSKE SKUPNOSTI IN NJENIH DRŽAV ČLANIC TER ZDRUŽENIH MEHIŠKIH DRŽAV

Z namenom, da bi vprašanja, vsebovana v naslovih III in IV Sporazuma o gospodarskem partnerstvu in političnem usklajevanju in sodelovanju, podpisanega v Bruslju 8. decembra 1997, ustrezno zajeli v izčrpen okvir, se Evropska skupnost in njene države članice ter Združene mehiške države zavezujejo, da bodo:

1. Začele in po možnosti zaključile pogajanja v zvezi z dogovori za liberalizacije trgovine s storitvami in pretoka kapitala in plačil ter v zvezi z ukrepi, ki se nanašajo na intelektualno lastnino, določenimi v členih 6, 8, 9 in 12 tega sporazuma, vzporedno s pogajanji o dogovorih in časovnem razporedu liberalizacije trgovine z blagom, določene v členu 5 tega sporazuma in v členu 3 Začasnega sporazuma o trgovini in trgovinskih zadevah med Evropsko skupnostjo in Združenimi mehiškimi državami, podpisanega 8. decembra 1997.

2. Skušale zagotoviti, da bi, brez poseganja v oblikovanje njunih notranjih postopkov, izide pogajanj v zvezi z liberalizacijo storitev in pretoka kapitala in plačilnega prometa ter zgoraj navedene ukrepe, ki se nanašajo na intelektualno lastnino, začeli veljati čim prej in bi se tako dosegel skupni cilj pogodbenic, to je svetovna liberalizacija trgovine, ki zajema blago in storitve, v skladu s členom 7 Sporazuma o gospodarskem partnerstvu in političnem usklajevanju in sodelovanju.